আনফরগিভেন (২০০০)
আনফরগিভেন একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি আনফরগিভেন কালানুক্রমিকের অধীনে প্রচারিত তৃতীয় অনুষ্ঠান ছিল। এই অনুষ্ঠানটি ২০০০ সালের ২৪শে সেপ্টেম্বর তারিখে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার ফার্স্ট ইউনিয়ন সেন্টারে অনুষ্ঠিত হয়েছে। এই অনুষ্ঠানে সর্বমোট আটটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য রক ডাব্লিউডাব্লিউএফ চ্যাম্পিয়নশিপ ম্যাচে ক্রিস বেনোয়া, কেইন ও দি আন্ডারটেকারকে পরাজিত করেছে। অন্যান্য শীর্ষস্থানীয় ম্যাচে, ট্রিপল এইচ নো ডিস্কোয়ালিফিকেশন ম্যাচে কার্ট এঙ্গেলকে এবং ডাব্লিউডাব্লিউএফ ট্যাগ টিম চ্যাম্পিয়নশিপ ম্যাচে দ্য হার্ডি বয়েজ এজ ও ক্রিস্টিয়ানকে পিনফলের মাধ্যমে পরাজিত করেছে।